በዚህ መሠረት እኔ መጀመሪያውንም ምልክት አድርጌባቸው የነበሩ የተወሰኑ ነጥቦች አሉ፡፡ አንደኛው «ይፋዊም ሆነ የድብቅ ቅስቀሳን» የሚለው አግባብ ነው የሚል ሃሳብ አለኝ፡፡ በእርግጥ ሌሎች የምክር ቤት አባላት እንዳነሱት እነዚህ ነገሮች ሁሉ የድብቅ ቅስቀሳ በሚባልበት ጊዜ በቂ ማስረጃ ላይ መመስረት አለበት የሚለው ይኖራል፡፡ ግን በዚያ መልኩ መቀመጡ ትክክል ነው የሚመስለኝ፡፡ ይልቁንስ እዚያው «በምልክት መግለፅ» የሚለው ሃሳብ ምልክት ብዙ ዓይነት ምልክት ሊኖር ይችላል፡፡ እንደገባኝ ሁከትና ብጥብጥ ለማነሳሳት የሚደረግ የሚል ሃሳብ ነው ያለው፡፡ በምልክት መግለፅ ከምንል «ወይም» ከሚለው ቀጥሎ ያለውን በዚያ ቢቀመጥ ነው ጥሩ የሚሆነው፡፡
